Source: https://www.ekoprofil.sk/vseobecne-obchodne-podmienky/
Timestamp: 2019-11-20 22:51:33+00:00
Document Index: 2076325

Matched Legal Cases: ['§ 273', '§19', '§27', 'čl.26', '§ 33', '§ 262', '§ 490']

Všeobecné obchodné podmienky pre nákup | Ekoprofil.sk
Tieto Všeobecné obchodné podmienky Ekoprofil, s.r.o. (ďalej len „VOP“) sú na základe „Dohody prevádzkovateľov o spoločnom spracúvaní osobných údajov“ spoločné pre:
Tieto VOP sú v súlade s ustanovením § 273 Obchodného zákonníka neoddeliteľnou súčasťou Zmluvy, upravujú vzájomné práva a povinnosti Zmluvných strán pri plnení podľa Zmluvy a Zmluvné strany podpisom Zmluvy súčasne potvrdzujú, že sa s týmito Všeobecnými obchodnými podmienkami Ekoprofil, s.r.o. oboznámili a berú výslovne na vedomie, že VOP sú súčasťou zmluvných dojednaní medzi Zmluvnými stranami.
Dodávateľ: spoločnosť Ekoprofil, s.r.o., so sídlom A. Bernoláka 75/35, 010 01 Žilina, zapísaná v OR OS Žilina vl.č.18924/L, IČO: 36 773 727, IČ DPH: SK202 237 2242.
Objednávateľ: fyzická alebo právnická osoba, ktorá vstúpila do obchodného vzťahu s Dodávateľom a/alebo Zhotoviteľom uzavretím Zmluvy o dodávke tovaru alebo Zmluvy o dielo alebo inej Zmluvy.
Tovar: tovar a/alebo služby, ktoré sa nachádzajú v ponuke Dodávateľa alebo Zhotoviteľa.
Zmluva: Zmluva o dodávke tovaru, Zmluva o dielo, Rámcová zmluva, Čiastková zmluva na základe Rámcovej zmluvy, uzatvorená medzi Dodávateľom/Zhotoviteľom a Objednávateľom.
Objednávka: prejav vôle Objednávateľa, ktorým uplatňuje právo vyplývajúce z uzatvorenej Zmluvy s Dodávateľom a/alebo Zhotoviteľom. Pojem „Objednávka“ vyjadruje aj súhrnné označenie Objednávky a Čiastkovej zmluvy.
Preberací protokol: akýkoľvek dokument, na ktorom Zmluvné strany potvrdzujú dodanie tovaru a/alebo vykonanie diela alebo jeho jednotlivej časti spôsobilej samostatného prevzatia v zmysle Zmluvy alebo písomnej dohody Zmluvných strán (spravidla „Protokol o predaní a prevzatí tovaru a služieb).
Služba: súhrn činností vykonávaných Zhotoviteľom na základe Zmluvy. Pre účely týchto VOP je pojem „Služba“ rovnocenný a nahraditeľný pojmom „Dielo“ a/alebo „Práca“.
Stavebná pripravenosť: vlastnosť stavebného otvoru spĺňajúca základné predpoklady na osadenie výplne stavebného otvoru podľa platných technologických, výrobných a montážnych postupov, a v súlade s platnými normami.
VOP: tieto spoločné Všeobecné obchodné podmienky Ekoprofil, s.r.o.
Miesto dodania: adresa alebo miesto uvedené v Zmluve ako „Miesto dodania“. Pod Miesto dodania rozumieme aj miesto zhotovenia diela a miesto montáže.
Kúpna cena: cena, ktorá je stanovená vzájomnou dohodou Zmluvných strán. Pokiaľ v Zmluve nie je uvedené inak, v Kúpnej cene nie je zahrnutá doprava tovaru, úhrady za skladovanie tovaru, náklady na opakované doručenie a/alebo vykonanie predmetu plnenia podľa Zmluvy. Pre účely týchto VOP je pojem Kúpna cena rovnocenný a nahraditeľný pojmom Cena diela.
Ak je v ustanoveniach týchto VOP uvedený Dodávateľ/Zhotoviteľ, myslí sa tým Dodávateľ alebo Zhotoviteľ, v závislosti od Zmluvnej strany pomenovanej v Zmluve.
Tieto VOP sa aplikujú na všetky Zmluvy, bez ohľadu na formu, ktoré Dodávateľ/Zhotoviteľ uzatvára za účelom dodania tovaru a/alebo vykonania diela. Aplikácia (všeobecných) obchodných podmienok druhej Zmluvnej strany alebo akýchkoľvek iných (všeobecných) obchodných podmienok je týmto výslovne vylúčená, pokiaľ sa Zmluvné strany písomne v Zmluve nedohodnú inak.
Ustanovenia týchto VOP tvoria neoddeliteľnú súčasť zmluvného vzťahu podľa Zmluvy medzi Objednávateľom a Dodávateľom/Zhotoviteľom bez potreby ich samostatného uzatvárania.
Náklady podľa čl. II ods. 7 VOP sú najmä náklady, ktoré Dodávateľovi/Zhotoviteľovi vzniknú z dôvodu špecifických vlastností stavebného otvoru, ktoré v čase merania nebolo možné predvídať, neexistovali alebo neboli viditeľné a Objednávateľ na tieto špecifické vlastnosti Dodávateľa/Zhotoviteľa alebo osobu vykonávajúcu meranie neupozornil. Ďalej sú to náklady, ktoré Dodávateľovi/Zhotoviteľovi vznikli z dôvodu dlhého časového plánu Objednávateľa na realizáciu predmetu Zmluvy a počas ktorého dôjde k zvýšeniu ceny vstupných faktorov Dodávateľa/Zhotoviteľa (najmä ceny výrobkov, komodít a nákladov práce).
Pod pojmom „dlhý časový plán“ podľa čl. II ods. 8 VOP sa rozumie najmä požiadavka Objednávateľa na dodanie predmetu Zmluvy zo strany Dodávateľa/Zhotoviteľa, nad bežný časový rámec záväzku Dodávateľa podľa čl. III ods. 1 VOP a/alebo nad bežný časový rámec záväzku Zhotoviteľa podľa čl. III ods. 2 a 3 VOP, a/alebo požiadavka Objednávateľa na dodanie predmetu Zmluvy po častiach.
Dodávateľ sa zaväzuje dodať tovar uvedený v Špecifikácii tovarov a služieb do 28 pracovných dní odo dňa podpísania Zmluvy o dodávke tovaru a zaplatenia zálohy Objednávateľom (pokiaľ nie je v Zmluve v čl. Osobitné dojednania uvedené inak). Výnimku tvoria doplnky (napr. žalúzie, siete,…), ktoré môžu byť dodané následne, a to do ďalších 5 pracovných dní.
Zhotoviteľ, pokiaľ nie je totožný s Dodávateľom, sa zaväzuje, že zrealizuje predmet Zmluvy v lehote do 30 dní odo dňa dodania tovaru Dodávateľom. Dodržanie tohto termínu je závislé od riadneho a včasného pôsobenia Objednávateľa.
Zhotoviteľ, pokiaľ je totožný s Dodávateľom, sa zaväzuje, že zrealizuje predmet Zmluvy v lehote do 45 pracovných dní odo dňa podpísania Zmluvy o dielo a zaplatenia zálohy Objednávateľom (pokiaľ nie je v Zmluve v čl. Osobitné dojednania uvedené inak). Výnimku tvoria doplnky (napr. žalúzie, siete,…), ktoré môžu byť dodané následne, a to do ďalších 5 pracovných dní. Dodržanie tohto termínu je závislé od riadneho a včasného pôsobenia Objednávateľa.
Uplynutím lehoty splatnosti stanovenej Zmluvou pre úhradu zálohy (čl. II ods. 2 písm. a) Zmluvy) dochádza k porušeniu zmluvného záväzku a povinnosti Objednávateľa a Dodávateľovi/Zhotoviteľovi vzniká právo odstúpiť od Zmluvy.
Dodávateľ/Zhotoviteľ si vyhradzuje právo na oneskorenie dodávky predmetu Zmluvy bez znášania dôsledkov o maximálne 30 dní.
Zhotoviteľ nie je v omeškaní s plnením predmetu Zmluvy, ak nemôže dielo vykonať pre prekážky na strane Objednávateľa, ktoré nemohol pri podpise Zmluvy predvídať.
Dodacia lehota podľa čl. III ods. 2 a 3 sa predlžuje o dobu trvania prekážky k prevedeniu diela. Za takéto prekážky sa považujú najmä nevhodné klimatické podmienky, ktoré bránia prevedeniu diela, nedostatočná súčinnosť Objednávateľa nevyhnutná na zrealizovanie diela, ako aj prípadné administratívne a právne prekážky. Rovnako sa za takéto prekážky považujú aj vážne organizačné a technické prekážky na strane Zhotoviteľa.
Dodávateľ/Zhotoviteľ doručí predmet plnenia podľa Zmluvy Objednávateľovi na Miesto dodania, ktoré si Zmluvné strany vzájomne dohodli v Zmluve.V prípade, že Miesto dodania nie je v Zmluve uvedené, má sa za to, že Miestom dodania pre účely plnenia podľa Zmluvy je sklad Dodávateľa, ktorý je najbližšie k miestu bydliska Objednávateľa. Ak je Miesto dodania uvedené v Zmluve, dodaním tovaru na Miesto dodania rozumieme jeho dovoz k prvému uzatvárateľnému vstupu do objektu alebo na miesto, ktoré tvorí geografickú hranicu Miesta dodania.
Objednávateľ sa zaväzuje, že poskytne Zhotoviteľovi spolupôsobenie spočívajúce najmä v sprístupnení priestorov k prevedeniu diela, zabezpečení dodávky vody a elektrickej energie, odovzdaní nevyhnutných doplňujúcich údajov, podkladov a informácií potrebných pre správnu realizáciu diela, v zaujatí stanoviska ktorého potreba vznikne počas spracovania, realizácie a pod.
Objednávateľ je povinný zabezpečiť prístupovú cestu na Miesto dodania tak, Dodávateľ/Zhotoviteľ mohol realizovať dovoz objednaného tovaru na Miesto dodania.
Zmluvné strany sa dohodli na tom, že Dodávateľ splní svoju povinnosť dodať tovar podľa predmetu Zmluvy jeho riadnym dodaním v Mieste dodania a Zhotoviteľ splní svoju povinnosť dodať dielo podľa predmetu Zmluvy jeho riadnym dodaním v Mieste dodania. Za riadne dodaný tovar a/alebo dielo sa považuje dodanie, ktoré je zrealizované kompletne, tovar a/alebo dielo nevykazuje chyby brániace jeho užívaniu. Objednávateľ je povinný dostaviť sa k prevzatiu predmetu Zmluvy a na mieste podpísať Preberací protokol. V Preberacom protokole sa uvedú všetky pripomienky Objednávateľa k dodanému predmetu Zmluvy, prípadné chyby a nedostatky.
Ak Objednávateľ odmietne Preberací protokol podpísať, túto skutočnosť vyznačí Dodávateľ/Zhotoviteľ na Preberacom protokole za prítomnosti svedka a predmet Zmluvy sa tým považuje zo strany Dodávateľa/Zhotoviteľa za dodaný kompletne a bez vád.
Ak sa Objednávateľ nedostaví k prevzatiu plnenia podľa Zmluvy, Dodávateľ/Zhotoviteľ má právo uložiť hnuteľné veci do úschovy alebo do svojho skladu na náklady Objednávateľa. Uložením do úschovy alebo do skladu sa predmet Zmluvy považuje za dodaný kompletne a bez vád.
Objednávateľ súhlasí s odovzdaním a prevzatím predmetu Zmluvy aj po jeho častiach spôsobilých samostatného odovzdania a prevzatia.
Pre vylúčenie pochybností sa uvádza, že ustanovenia Zmluvy a VOP platia aj pre časti predmetu Zmluvy spôsobilé samostatného odovzdania a prevzatia.
V prípade omeškania úhrad zo strany Objednávateľa má Dodávateľ právo účtovať zmluvnú pokutu vo výške 0,05% z dlžnej sumy za každý deň omeškania. Úhradou tejto zmluvnej pokuty nie je dotknuté právo Dodávateľa na náhradu škody.
V prípade omeškania úhrad zo strany Objednávateľa má Zhotoviteľ právo účtovať zmluvnú pokutu vo výške 0,05% z ceny predmetu Zmluvy za každý deň omeškania. Úhradou tejto zmluvnej pokuty nie je dotknuté právo Zhotoviteľa na náhradu škody.
Ak sa Dodávateľ omešká s dodaním predmetu Zmluvy o viac ako 30 dní, poskytne na žiadať Objednávateľa zľavu z kúpnej ceny predmetu Zmluvy vo výške 0,05% z dohodnutej ceny predmetu Zmluvy za každý deň omeškania po 30-tom dni, alebo odstúpi od Zmluvy a vráti Objednávateľovi plnú výšku zaplatenej zálohy.
Ak sa Zhotoviteľ omešká s dodaním predmetu Zmluvy o viac ako 30 dní, zaplatí, na žiadať Objednávateľa, zmluvnú pokutu vo výške 0,05% z dohodnutej ceny predmetu Zmluvy za každý deň omeškania po 30-tom dni.
Zmluvné strany sa dohodli, že v prípade porušenia povinností vyplývajúcich zo Zmluvy a VOP (čl. XI VOP), týkajúcich sa dôverných informácií (vrátane obchodného tajomstva, chránených skutočností a osobných údajov) si môže jedna Zmluvná strana od Zmluvnej protistrany, ktorá porušenie zavinila, uplatniť zmluvnú pokutu vo výške 5000,-EUR (päťtisíc EUR) za každý jednotlivý prípad porušenia osobitne.
Na vybrané produkty z produktového portfólia Dodávateľa/Zhotoviteľa a pri splnení podmienok pre jej poskytnutie, poskytuje Dodávateľ/Zhotoviteľ „Prémiovú záruku“ v trvaní 12 rokov, inak poskytuje záruku podľa zákona. Podmienkou poskytnutia „Prémiovej záruky“ je vykonávanie pravidelných záručných prehliadok každých 12 mesiacov, termín ktorých si Objednávateľ objednáva na predajných miestach Dodávateľa. Záručné prehliadky sú spoplatnené podľa platného cenníka a Dodávateľ/Zhotoviteľ si vyhradzuje právo na jeho zmenu počas trvania záručnej doby. Z „Prémiovej záruky“ sú vylúčené vybrané komponenty produktov zaradených do „Prémiovej záruky“:
Kompletné informácie sú dostupné na všetkých predajných miestach Dodávateľa v Záručných a reklamačných podmienkach.
tieniaca technika (exteriérové žalúzie, exteriérové rolety, screen, pergola)
montážou na nerovný povrch,
Ak montážne práce nevykoná Zhotoviteľ podľa Zmluvy a predmetom Zmluvy sú interiérové dvere DRE a/alebo bezpečnostné dvere Komsta, záruka na vady sa nevzťahuje na:
Dodávateľ/Zhotoviteľ nenesie zodpovednosť za chyby a vady, ktoré vznikli v dôsledku neodbornej prevádzky, obsluhy a údržby tovaru, jeho používaním v rozpore so záručnými podmienkami, návodom na použitie alebo inými dokladmi dodanými Dodávateľom/Zhotoviteľom, resp. s obvyklým spôsobom užívania.
Dodávateľ/Zhotoviteľ je pri dodaní predmetu Zmluvy viazaný požiadavkami Objednávateľa, ktoré sú zachytené v Špecifikácii tovaru a služieb. Od zadaných parametrov sa môže odchýliť len na základe písomného pokynu Objednávateľa.
spodná plocha stavebného otvoru (resp. podmurovka), slúžiaca ako nosné podkladové lôžko pre osadenie výplne stavebného otvoru, musí byť pevná, rovná, súvislá, bez drobivých častí, svojou vrchnou plochou vodorovná a ukončená vo výške 10 mm pod spodnou hranou osádzanej výplne stavebného otvoru resp. súčastí konštrukcie tvoriacej výplň stavebného otvoru.
Nesplnenie povinnosti Objednávateľa na zabezpečenie stavebnej pripravenosti stavebného otvoru a/alebo stavebnej pripravenosti stavebného lôžka je prekážkou k prevedeniu diela podľa čl. III ods. 6 VOP. Ak Objednávateľ, napriek upozorneniu Dodávateľa/Zhotoviteľa o vadách v pripravenosti stavebného otvoru a/alebo stavebného lôžka, trvá na realizácii predmetu Zmluvy, táto skutočnosť sa uvedie v Preberacom protokole a zodpovednosť za prípadné vady predmetu Zmluvy vyplývajúce z porušenia povinností Objednávateľa na zabezpečenie stavebnej pripravenosti stavebného otvoru a/alebo stavebného lôžka nesie Objednávateľ (napr. v prípade, že stavebný otvor nebude pred začatím montážnych prác pripravený podľa pokynu Dodávateľa/Zhotoviteľa, Zhotoviteľ neručí za prípadné priehyby a/alebo deformácie výplne stavebného otvoru osadenej do takého stavebného otvoru).
Pre určenie správnych rozmerov a ďalších špecifických vlastností predmetu Zmluvy je Objednávateľ povinný určiť, pri zameraní stavebného otvoru a/alebo stavebného lôžka Dodávateľom/Zhotoviteľom, niveletu zameriavacieho bodu alebo nulovú niveletu zamerania.
Objednávateľ berie na vedomie, že rozmery zameraných výrobkov sa vždy uvádzajú ako vonkajší medzný rozmer výrobku. V prípade, že Objednávateľ požaduje určenie priechodnosti otvoru stavebného prvku, je povinný túto vlastnosť špecifikovať Dodávateľovi/Zhotoviteľovi pri zameraní. V takom prípade je vonkajší medzný rozmer výrobku závislý od zvoleného typu konštrukčného profilového systému. Rozmerové tolerancie dodávaného sortimentu podliehajú výrobným toleranciám jednotlivých výrobcov a STN EN ISO 286-1:2010. Podkladový a/alebo podparapetný profil okien a dverí nie je súčasťou medzného rozmeru výrobku-
Po ukončení plnenia Dodávateľa/Zhotoviteľa podľa Zmluvy sa Zmluvné strany zaväzujú podpisom potvrdiť Preberací protokol. Objednávateľ, alebo jeho splnomocnenec, je povinný všetky vady a nedostatky v plnení podľa Zmluvy uviesť v Preberacom protokole. Ak Objednávateľ, alebo jeho splnomocnenec, vady alebo nedostatky neuvedie, ale zároveň odmietne potvrdiť Preberací protokol, má sa za to, že plnenie bolo zo strany Dodávateľa/Zhotoviteľa vykonané riadne, kompletne a v požadovanej akosti.
Objednávateľ, ktorý nie je fyzickou osobou podľa Zákona č.18/2018 Z.z. o ochrane osobných údajov, týmto výslovne prehlasuje, že súhlasí so zasielaním daňových dokladov (napr. faktúry) elektronickou formou na emailovú adresu uvedenú v Zmluve. Objednávateľ, ktorý je fyzickou osobou podľa Zákona č.18/2018 Z.z. o ochrane osobných údajov, týmto ako Dotknutá osoba vyhlasuje, že mu bola poskytnutá informácia o možnosti udeliť alebo neudeliť svoj súhlas so spracúvaním osobných údajov pre účely zasielania dokladov obsahujúcich osobné údaje Objednávateľa ako Dotknutej osoby na emailovú adresu uvedenú v Zmluve.
Objednávateľ vyhlasuje, že má k emailovej adrese uvedenej v Zmluve výlučný prístup , je si vedomý, že zasielané údaje sú predmetom obchodného tajomstva a že je povinný toto tajomstvo zachovávať.
V prípade pochybností sa doručenie dokladov elektronickou formou považuje za doručené po uplynutí troch dní odo dňa preukázateľného odoslania dokladu Objednávateľovi. Objednávateľ sa zaväzuje neodkladne oznámiť Dodávateľovi/Zhotoviteľovi, že doklad nebol doručený, inak nie je Dodávateľ/Zhotoviteľ povinný odoslanie preukazovať a doklad sa považuje za doručený.
Objednávateľ, ak je to potrebné a pokiaľ nie je v osobitných dojednaniach Zmluvy alebo jej prílohách uvedené inak, žiada Zhotoviteľa vykonať montážne práce aj s použitím konštrukčných úprav dverového krídla a/alebo dverového rámu, ak je predmetom Zmluvy úplne alebo v časti, montáž interiérových dverí značky DRE a/alebo bezpečnostných dverí značky Komsta.
Pre Zmluvy s predmetom plnenia, alebo čiastočným predmetom plnenia, definovaným ako terasové systémy a ich príslušenstvo, platí podmienka, že montáž jednotlivých komponentov terasových systémov a celkovú montáž jednotlivej terasy je možné stabilne vykonať len na stabilné stavebné lôžko s možnosťou ukotvenia do podkladu, ktoré zabezpečí stabilitu celého montovaného systému.
V prípade, že stavebné lôžko tvorí nestabilný alebo špeciálny povrch (napríklad pri použití hydroizolácie), Objednávateľ žiada vykonať montáž bez kotvenia do podkladu. Zhotoviteľ v takomto prípade neručí za prípadné priehyby a/alebo deformácie jednotlivých komponentov terasového systému a/alebo terasového systému ako celku.
Objednávateľ má právo odstúpiť od Zmluvy za predpokladu, že vopred uhradí náklady, ktoré Dodávateľovi/Zhotoviteľovi vzniknú ku dňu, kedy má k odstúpeniu dôjsť. Dodávateľ/Zhotoviteľ môže takto vzniknuté náklady uspokojiť zo zaplatenej zálohy. V prípade, ak už nie je možné zrušiť výrobu objednaného tovaru, má Dodávateľ nárok na úhradu plnej sumy v súlade s Objednávkou.
Zhotoviteľ, pokiaľ nie je totožný s Dodávateľom, si vyhradzuje právo odstúpiť od Zmluvy, ak je vzhľadom na všetky okolnosti zrejmé, že k plneniu podľa Zmluvy Dodávateľom nedôjde. Po odstúpení sa Zhotoviteľ zaväzuje vrátiť Objednávateľovi prijatú zálohu v plnej výške v lehote do 30 dní od odstúpenia od Zmluvy.
Dodávateľ/Zhotoviteľ si vyhradzuje právo odstúpiť v závažných prípadoch zapríčinených treťou stranou od Zmluvy v ktoromkoľvek štádiu plnenia podľa Zmluvy, je však povinný vrátiť Objednávateľovi plnú výšku zaplatenej zálohy.
Zmluvné strany sa vzájomne dohodli, že Dodávateľ/Zhotoviteľ môže jednostranne odstúpiť od zmluvy aj v prípade, že po uzatvorení Zmluvy dodatočne získa a/alebo začne disponovať informáciou o technických parametroch predmetu Zmluvy, ktoré by mohli byť (najmä po skončení záručnej doby), zdrojom vád na predmete Zmluvy brániacim riadnemu užívaniu veci, alebo ktoré by mohli byť na ujmu práv spotrebiteľa podľa aktuálnych právnych predpisov o ochrane spotrebiteľa, a Objednávateľ nepristúpi na zmenu týchto technických parametrov formou zmeny a/alebo doplnenia zmluvných podmienok podľa Zmluvy. O existencii technických parametrov predmetu Zmluvy, ktoré môžu byť prekážkou v riadnom užívaní veci, musí Dodávateľ/Zhotoviteľ informovať Objednávateľa pred odstúpením od Zmluvy a oboznámiť ho s možnosťou zmeny technických parametrov predmetu Zmluvy a zmluvných podmienok. Cieľom odstúpenia od Zmluvy podľa tohto odseku je ochrana spotrebiteľa a Objednávateľa.
Zmluvné strany sa vzájomne dohodli, že v prípade, ak budú predmet Zmluvy tvoriť tovarové položky exteriérovej tieniacej techniky a/alebo ich montáž, Dodávateľ/Zhotoviteľ je pri požiadavke Objednávateľa podľa čl. II ods.9 VOP, oprávnený uplatniť si cenovú doložku na úpravu ceny jednotlivých tovarových položiek a montážnych prác.
Pre tovarové položky exteriérovej tieniacej techniky (najmä exteriérové žalúzie a ich príslušenstvo, exteriérové rolety a ich príslušenstvo, exteriérové screeny a ich príslušenstvo) je Dodávateľ/Zhotoviteľ oprávnený upraviť Kúpnu cenu podľa Zmluvy o pomernú časť zmeny výrobných nákladov jednotlivých tovarových komponentov počas časového plánu dodania tovaru.
Pre dodanie diela podľa Zmluvy s obsahom exteriérovej tieniacej techniky (najmä exteriérové žalúzie a ich príslušenstvo, exteriérové rolety a ich príslušenstvo, exteriérové screeny a ich príslušenstvo) je Zhotoviteľ oprávnený upraviť Cenu diela podľa Zmluvy o pomernú časť zmeny celkových nákladov na vykonanie diela počas časového plánu dodania diela.
Časovým plánom dodania sa pre uplatnenie cenovej doložky rozumie čas od doby uzatvorenia Zmluvy Zmluvnými stranami až do doby skutočného dodania predmetu Zmluvy. Pre dátum skutočného dodania predmetu Zmluvy je rozhodujúci dátum prevzatia predmetu Zmluvy na riadne vyplnenom a oboma Zmluvnými stranami podpísanom Preberacom protokole.
Objednávateľ, ktorý je fyzickou osobou, ako Dotknutá osoba prehlasuje, že v súlade s Nariadením Európskeho parlamentu a Rady EU č.2016/679 (ďalej len „Nariadenie“) a v súlade so Zákonom č.18/2018 Z.z. o ochrane osobných údajov (ďalej len „Zákon“), bol zo strany Dodávateľa/Zhotoviteľa ako Prevádzkovateľa oboznámený s jeho totožnosťou, kontaktnými údajmi, účelom spracúvania, na ktorý sú osobné údaje určené, dobou spracúvania a právnym základom spracúvania osobných údajov.
Objednávateľ prehlasuje, že bol zároveň podľa Nariadenia a Zákona oboznámený s kategóriou príjemcov osobných údajov a kategóriou sprostredkovateľov.
Objednávateľ prehlasuje, že bol oboznámený so svojimi právami vyplývajúcimi z ustanovení Nariadenia a Zákona (najmä §§19 až 28 Zákona č.18/2018 Z.z. o ochrane osobných údajov).
Objednávateľ si je vedomý, že Dodávateľ/Zhotoviteľ ako Prevádzkovateľ spracúva osobné údaje Dotknutej osoby na účely oprávnených záujmov Prevádzkovateľa a Objednávateľ ako Dotknutá osoba má v zmysle §27 Zákona právo namietať ich spracúvanie.
Spoločnosti označené ako Dodávateľ a Zhotoviteľ týmto oznamujú Objednávateľovi, že spolu, na dobu neurčitú, uzatvorili „Dohodu Prevádzkovateľov o spoločnom spracúvaní osobných údajov“ a spracúvanie osobných údajov tak vykonávajú ako „spoloční prevádzkovatelia“ v zmysle čl.26 Nariadenia a § 33 Zákona. Ako jednotné kontaktné miesto pre Dotknutú osobu určili spoloční prevádzkovatelia sídlo Dodávateľa.
Všetky informácie týkajúce sa ochrany osobných údajov fyzických osôb sú uvedené na stránke ekoprofil.sk v sekcii „Ochrana osobných údajov“.
Predmetom ochrany v zmysle Zmluvy a VOP sú všetky a akékoľvek údaje, dáta, podklady, dokumenty a poznatky alebo akékoľvek iné obchodné a technické informácie, bez ohľadu na formu ich zachytenia:
ktoré sa týkajú Zmluvnej protistrany (najmä jej činnosti, hospodárenia, majetku, …),
ktoré sú Zmluvnou protistranou výslovne označené ako „dôverné“ alebo inak označené, z ktorého je zjavné, že sa jedná o dôvernú informáciu,
Zmluvná strana nie je oprávnená bez predchádzajúceho písomného súhlasu Zmluvnej protistrany Dôverné informácie použiť na iný účel ako na plnenie predmetu Zmluvy okrem subjektov, ktoré sú viazané všeobecnou povinnosťou mlčanlivosti stanovenou zákonom, alebo sú povinné zachovávať mlčanlivosť na základe písomnej dohody so Zmluvnou stranou.
Zmluvné vzťahy vyplývajúce zo Zmluvy a VOP sa riadia slovenským právnym poriadkom.
Dodávateľ/Zhotoviteľ je oprávnený postúpiť svoje pohľadávky zo Zmluvy alebo s ňou súvisiace na inú osobu aj bez súhlasu Objednávateľa.
Zmluvné strany, ktoré uzatvorili Zmluvu na základe Obchodného zákonníka, sa v súlade s ustanoveniami § 262 ods. 1 Obchodného zákonníka dohodli, že právne a obchodné vzťahy založené Zmluvou sa budú spravovať Obchodným zákonníkom.
Zmluvné strany, ktoré uzatvorili Zmluvu na základe Občianskeho zákonníka, sa v súlade s ustanoveniami § 490 ods. 1 Občianskeho zákonníka dohodli, že právne a obchodné vzťahy založené Zmluvou sa budú spravovať Občianskym zákonníkom.
formou emailu.
Tieto VOP nadobúdajú platnosť dňom zverejnenia na predajných miestach Dodávateľa a/alebo webovej adrese ekoprofil.sk.
Tieto VOP nadobúdajú účinnosť dňom 25.5.2018 a v celom rozsahu nahrádzajú VOP platné a účinné pred dňom 25.5.2018.
Stiahnite si Všeobecné obchodné podmienky